open-index/open-wikipedia-markdown huggingface dataset:
Pterygoplichthys gibbiceps

***Pterygoplichthys gibbiceps*** (L-numre **L-83**, **L-165** og **L-196**) er en fisk som i likhet med sine slektninger har en stor ryggfinne med mer enn ni stråler og bred base, markerte nesevinger, og en tydelig hump eller hvelving foran ryggfinnen.
Voksne individer kan fort bli 50&nbsp;cm lange, og kan bli mer enn 20 år gamle.

Mønsteret består av irregulære brune flekker på en gulaktig bakgrunn, noe som gir et bikubeaktig mønster. Andre mønstre kan finnes ved nærmere ettersyn. Etter hvert som fisken vokser til, blir flekkene relativt mindre.

Som med de fleste plecostomus-fisker, er denne arten hovedsakelig vegetarianer, skjønt den vil også ete på døde dyr.

I naturen finnes disse fiskene på banker i sakteflytende elver i Amazonas- og Orinoco-elvesystemene. De kommer også inn på oversvømte landområder i regntiden. I tørketiden ligger fisken i en dvalelignende tilstand i meterlange groper som de har gravet i mudderbankene langs elven. Egglegging antas også å foregå i gropene.

Artsnavnet kommer fra latin *gibbus* («hump») og gresk *Cep* («hode»).

## Akvaristikk
Arten er svært populær i akvarier, på grunn av sitt utseende og sin evne til å ete alger; alle akvaristers skrekk. Denne og andre beslektede arter ales opp i dammer i tropiske regioner for akvariehandelen. Gibbicepsen er stort sett fredelig mod andre fisk, skjønt territorielle disputter kan oppstå med andre sugemaller.

De regnes ikke som nattaktive, men er likevel mer aktive om natten, og vil tilbringe mesteparten av dagen med å ligge og trykke på et trygt sted i akvariet. De trenger røtter å gnage på; de behøver trolig cellulosen for å regulere fordøyelsen.

Etter hvert som fiskene vokser opp (opp til 50&nbsp;cm lengde i akvarium), trenger de et stort kar med god filtrering. Fiskene tåler generelt et vidt spenn av ferskvannsforhold, men de foretrekker oksygenrikt vann.

## Eksterne lenker
*
Republic F-84F Thunderstreak

**[[Republic Aviation Corporation|Republic]] F-84F Thunderstreak** var basert på jagerflyet Republic F-84 Thunderjet og hadde sitt utspring i en F-84E med nye vinger tilbakestrøkne 40° og tilbakestrøkne haleflater som fløy som **YF-96A** den 3. juni 1950. Denne fikk betegnelsen **YF-84F** og navnet «Thunderstreak» 8. september 1950. Den første serieproduserte F-84F fløy 22. november 1952, og de ble levert til USAF fra 3. desember 1952.
Jens R. Nilssen

**Jens Richard Nilssen** (født 11. august 1880, død 28. februar 1964) var en norsk tegneserietegner og illustratør. Nilssen lagde en mengde karikaturer, vittighetstegninger og tegneserier fra 1905 og nesten seksti år framover, ofte under signaturen *Jens R.*

Jens R. Nilssen ble født og vokste opp på Valberg i Lofoten. Han gikk på Kunst- og håndverksskolen i Oslo, reiste til Peter Severin Krøyers malerskole i København, og var representert med malerier på Høstutstillingen i 1905 og 1907. Han begynte imidlertid fra da av å tegne i satiriske vittighetsblader som *[[Hvepsen]]*, *[[Humoristen]]* og *[[Karikaturen]]* og ble etterhvert en av de mest brukte og kjente illustratørene i landet. 

Han illustrerte også mange bokomslag og gjennomillustrerte barnebøker. Jens R. er likevel mest kjent som skaper og første tegner av seriene *[[Smørbukk]]*, *[[Tuss og Troll]]* for *[[Norsk Barneblad]]*, Vangsgutane for Fonna Forlag, *[[Hauke-patruljen]]* (1930-1959) for *[[Ukemagasinet]]* og *[[Peik (tegneserie)|Peik]]* 1955-1957. Disse ble seinere samlet i egne hefter.

De fleste av illustrasjonene til Jens R. Nilssen er preget av en tynn, presis pennestrek og en tegnestil som kombinerer realisme, karikatur og solid tegnehåndverk. Jens R. var produktiv. Han skal ha laget rundt tusen tegninger hvert år i over femti år. Tegnestilen forandret seg lite i løpet av disse årene.

## Referanser


## Litteratur
* Herbjørn Sørebø: *Jens R. : den folkekjære teiknaren*, Samlaget, Oslo (2001) ISBN 82-521-5858-7

## Eksterne lenker
* Kort biografi
* Minneord i ''Norsk Barneblad''
* Smørbukk-forsidene til Jens R.
* Forsider fra ''Haukepatruljen'' m.m.
* Om Haukepatuljen o.a.
* Omtale av biografien om Jens R. 
* Kort, engelskspråklig biografi
Kommuner i Provinsen Trieste

**Provinsen Trieste** består av i alt 6 kommuner som gjør provinsen til den minste i Italia. Provinsen ligger i regionen Friuli-Venezia Giulia.

*Duino-Aurisina
*Monrupino
*Muggia
*San Dorligo della Valle
*Sgonico
*Trieste, hovedstad i provinsen og regionen
Roger Ebert

**Roger Ebert** (født 18. juni 1942 i Urbana, død 4. april 2013 i Chicago) var en amerikansk filmkritiker, forfatter og TV-personlighet. Han anmeldte filmer for *[[Chicago Sun-Times]]* siden 1967, og anmeldelsene hans ble «syndikert» til over 200 aviser, både amerikanske og utenlandske. Han var dessuten leder for et eget TV-program, *[[Ebert & Roeper]]*, opprinnelig sammen med Gene Siskel og senere med Richard Roeper. Fra 1999 var han også vert for den årlige filmfestivalen Roger Ebert's Overlooked Film Festival i Chicago. Ved bedømmelse av film benyttet Ebert seg av en skala der det høyeste oppnåelige var fire stjerner og det laveste (vanligvis) en halv stjerne. I noen få tilfeller gav han null.

Ebert fikk kreft i skjoldbruskkjertelen i 2002 og måtte fjerne haken. Operasjonen førte også til at han mistet taleevnen. Men senere gjenopptok han skrivingen og gjorde også flere tv-opptredener. Få dager før sin død opplyste Ebert på sin blogg at kreften hadde kommet tilbake og at han ville trekke seg tilbake.

## Blogg
Anmeldelser av Roger Ebert og andre filmkritikere som Jim Emerson, som begge skrev for Chicago Sun-Times er tilgjengelig på en egen blogg/arkiv som heter rogerebert.com .

## Bokutgivelser
Hvert år utgav Roger Ebert en bok med alle filmanmeldelsene han hadde skrevet det året. I tillegg skrev han følgende bøker:

* *Awake in the Dark: The Best of Roger Ebert*, ISBN 0-226-18200-2
* *Ebert's "Bigger" Little Movie Glossary*, ISBN 0-8362-8289-2
* *The Great Movies* (ISBN 0-7679-1038-9) og *The Great Movies II* (ISBN 0-7679-1950-5)
* *I Hated, Hated, Hated This Movie*, ISBN 0-7407-0672-1
* *Roger Ebert's Book of Film*, ISBN 0-393-04000-3
* *Questions For The Movie Answer Man*, ISBN 0-8362-2894-4
* *Behind the Phantom's Mask*, ISBN 0-8362-8021-0
* *An Illini Century*
* *The Perfect London Walk*, ISBN 0-8362-7929-8

## Referanser




## Eksterne lenker
* 
* TV-programmet ''Ebert & Roepers'' offisielle hjemmeside
* Roger Ebert's Overlooked Film Festival
*
Susann Goksør Bjerkrheim

**Susann Goksør Bjerkrheim** (tidligere *Susann Goksør*; født 1970) er en norsk håndballspiller.

Goksør spilte 296 landskamper og scoret 844 mål for Norge, og var landslagets kaptein fra 1993 til 2000. Hun hadde til 2014 flest landskamper for Norge. Hun var kaptein på Norges lag som ble verdensmester under VM i 1999. Som klubbspiller spilte hun for Nordstrand og Bækkelaget. Hun var kaptein i BSK frem til 1997, men etter bråket i klubben endte hun med å gå til byrival Nordstrand foran 1997/98-sesongen. I 2008 gjorde hun comeback for Nordstrand i kampen for å redde plassen i eliteserien.

Hun er gift med håndballspilleren Svein Erik Bjerkrheim og har to sønner.

Høsten 2006 var hun tilbake i rampelyset &ndash; denne gang som deltager i TV 2-serien *[[Skal vi danse (TV-program)|Skal vi danse]]*. Hun ble til slutt nummer to, slått av TV-produsent og programleder Kristian Ødegård. Hun var ekspertkommentator for NRK under sommer-OL i Beijing. I 2010 var hun med på *4-stjerners reise* på TVNorge sammen med Isabella Martinsen, Tom Nordlie og Kristian Valen og var med i underholdskonsept «Camp Senkveld» på TV 2s *[[Senkveld med Thomas og Harald]]*. I 2025 deltok hun i *[[Farmen kjendis (sesong 9)|Farmen kjendis]]*, hvor hun kom på andreplass, bak sin tidligere lagvenninne Kjersti Grini.

Til daglig jobber Bjerkrheim som konsulent.

## Referanser


## Litteratur
* 

## Eksterne lenker
* 
* 
*  Medaljestatistikk, Olympiske leker for Susann Goksør-Bjerkreim på olympic.org
Osen/Sandværet naturreservat

**Osen/Sandværet naturreservat** ligger i Ballangen kommune i Nordland. Naturreservatet har et areal på 9&nbsp;060 dekar, hvorav 6&nbsp;014 dekar sjøareal. Området er vernet for å ivareta et område med stor havstrandbotanisk verdi, og som også har verdi som hekkeområde for sjøfugl.

## Referanser


## Eksterne lenker
*
«Nürnberg» (1934)

**«Nürnberg»** var en lett krysser av Leipzig-klassen som tjenestegjorde i den tyske Kriegsmarine fra 1933 til slutten av den andre verdenskrig. Hun har navn etter den tyske byen Nürnberg. I 1945 overført til den Sovjetiske marine under navnet «Admiral Makarov».

«Nürnberg» brukt som patruljeskip i forbindelse med den spanske borgerkrigen. Det ble torpedert i forbindelse med minelegging i Nordsjøen om natten den 12. desember/13. desember 1939 av HMS «Salmon». Lå deretter til reparasjon til mai 1940 og ble derfor ikke brukt under invasjonen av Norge den 9. april. Senere tjenestegjorde skipet en periode i norske farvann. Deretter ble skipet overført til Østersjøen og brukt som treningsskip og til minelegging. Fra 1944 brukt i forsvaret mot de fremrykkende sovjetiske styrkene i de baltiske landene og for å bringe tyske flyktninger til Tyskland.

«Nürnberg» lå til kai i København ved krigens slutt og ble overgitt til de allierte den 9. mai 1945. Det var da det ene av bare to skip i den tyske Kriegsmarine som fremdeles var i drift, det andre var «Prinz Eugen».

Etter krigen ble skipet overført til den sovjetiske marinen som krigsbytte og benyttet som flaggskip i den nord Baltiske flåte, stasjonert i Tallinn.
Evolusjonens trøst

***Evolusjonens trøst*** er det norske ska-bandet Hopalong Knut sitt andre studioalbum, og ble utgitt i september 2006. Albumet fikk gode kritikker, og ble fulgt opp av en større turné hvor bandet spilte flere steder i hele Norge. Releasekonserten ble holdt på Studentersamfundet i Trondhjem 23. september 2006.

## Sporliste
# «Evolusjonens trøst»
# «Bedreviterdansen»
# «Ut gjennom vinduet»
# «Hoinna som bit»
# «Spark på leggen»
# «Filmen om eitt liv»
# «Piltdownmainn (eller dekrypter dæ)»
# «Banditt»
# «Ny-farriseere»
# «Bohemens rekrutt»
# «Big Bang»
# «Opus #1»
Ostjønna naturreservat

**Ostjønna naturreservat** ligger på øya Tjøtta i Alstahaug kommune i Nordland. Naturreservatet omfatter Ostjønna, like ved stedet Tjøtta. Området har et areal på 80 dekar, hvorav 45 dekar landareal og 35 dekar ferskvann. Området er vernet for å bevare et særlig produktivt brakkvannstjern med stor regional verneverdi, og å verne om den fuglefaunaen som er tilknyttet dette.

## Referanser


## Eksterne lenker
* Miljøstatus: Ostjønna naturreservat
Dolina

**Dolina** (slovensk) eller **San Dorligo della Valle** (italiensk) er en liten italiensk kommune på grensa mot Slovenia i provinsen Trieste. Majoriteten av befolkningen er slovensktalende (rundt 70 %)

## Befolkningsutvikling

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:6500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:0
  bar:1871 from: 0 till:0
  bar:1881 from: 0 till:0
  bar:1901 from: 0 till:0
  bar:1911 from: 0 till:0
  bar:1921 from: 0 till:5090
  bar:1931 from: 0 till:4897
  bar:1936 from: 0 till:5017
  bar:1951 from: 0 till:4821
  bar:1961 from: 0 till:5175
  bar:1971 from: 0 till:5683
  bar:1981 from: 0 till:6159
  bar:1991 from: 0 till:5956
  bar:2001 from: 0 till:5927

PlotData=

  bar:1861 at:0 fontsize:XS text: ? shift:(-8,5)
  bar:1871 at:0 fontsize:XS text: ? shift:(-8,5)
  bar:1881 at:0 fontsize:XS text: ? shift:(-8,5)
  bar:1901 at:0 fontsize:XS text: ? shift:(-8,5)
  bar:1911 at:0 fontsize:XS text: ? shift:(-8,5)
  bar:1921 at:5090 fontsize:XS text: 5090 shift:(-8,5)
  bar:1931 at:4897 fontsize:XS text: 4897 shift:(-8,5)
  bar:1936 at:5017 fontsize:XS text: 5017 shift:(-8,5)
  bar:1951 at:4821 fontsize:XS text: 4821 shift:(-8,5)
  bar:1961 at:5175 fontsize:XS text: 5175 shift:(-8,5)
  bar:1971 at:5683 fontsize:XS text: 5683 shift:(-8,5)
  bar:1981 at:6159 fontsize:XS text: 6159 shift:(-8,5)
  bar:1991 at:5956 fontsize:XS text: 5956 shift:(-8,5)
  bar:2001 at:5927 fontsize:XS text: 5927 shift:(-8,5)

TextData=
  fontsize:S pos:(20,20)
  text:Data fra ISTAT



## Referanser


## Eksterne lenker
*
Otervær naturreservat

**Otervær naturreservat** ligger i Rødøy kommune i Nordland. Naturreservatet har et areal på 794 dekar, hvorav 537 dekar sjøareal. Området er vernet for å ivareta et tradisjonelt og typisk eggvær.

## Referanser
Lovisenlund idrettsplass

Lovisenlund
Fullt navn:
Lovisenlund idrettsplass
Bruker(e):
Larvik Turn
Land:
Norge
Underlag:
Naturgress

**Lovisenlund idrettsplass** er en idrettsarena og fotballarena i Larvik. Den blir brukt av Larvik Turn & IF, den ble blant annet brukt av fotballgruppa deres på 1950-tallet. Publikumsrekord er  17&nbsp;000 tilskuere i 5. runde i NM, Larvik Turn – FFK, 23.09.1956.

Like vest for parken ligger Bøkeskogen i Larvik, rett nord Månejordet skateplaza.
Ramnholmen naturreservat

**Ramnholmen naturreservat** består av en liten holme ut mot Vestfjorden omtrent halvannen kilometer sørvest for Tysnes (*Diksná*) i Hamarøy i Nordland.

Naturreservatet har et totalt areal på 54 dekar, hvorav 17 daa er fjell i dagen og 37 daa er vann.
Holmen er på det meste åtte meter høy, og den er bevokst med gress og en rik urteflora, noe som antas å være et resultat av fuglegjødsling. Det er et viktig hekkeområde for gråmåke, fiskemåke og ærfugl, men det er også forekomster av svartbak, teist, terner og tjeld. 

Formålet med fredningen er å ivareta et viktig og uforstyrret hekke- og oppvekstområde for sjøfugl.

Ramnholmen ligger under Statens naturoppsyns lokalkontor i Fauske.

## Referanser


## Eksterne lenker
* Lovdata: Forskrift om Kystverneplan Nordland - Ramnholmen naturreservat
* Direktoratet for naturforvaltning
Hun har gått

***Hun har gått*** er Jane Helen Johansens debutalbum, og kom ut i 2001. Albumet ble gitt ut av plateselskapet Universal.

## Sporliste
# «Inni, inni meg»
# «Våt i håret»
# «Kald og stille natt»
# «Liten vals»
# «Hun har gått»
# «Nå deg»
# «Din tur nå»
# «Det gjør ikke meg no'»
# «Gjort er gjort»
# «Du forlot meg»
# «Liten og mild»
# «Sov»

## Besetning

* Jane Helen Johansen &ndash; vokal, gitar
* Marius Reksjø &ndash; bass
* Tommy Berre &ndash; gitar
* Geir Bremer Øvrebø &ndash; keyboard
* Eirik André Rydningen &ndash; trommer
Renée Adorée

**Renée Adorée** (født som **Jeanne de La Fonte** 30. september 1898 i Lille i Frankrike, død 5. oktober 1933 i Tujunga i California i USA) var en fransk-født amerikansk skuespiller.

Renée Adorée er best kjent for sin rolle som «Melisande» i filmen *[[Den store parade]]*, en av MGM's største suksesser og ranket av filmhistorikere som en av de absolutt beste stumfilmene. Hun medvirket i førtifem filmer hvorav de siste fire var lydfilmer. For sin innsats innen filmindustrien har hun fått en stjerne på Hollywood Walk of Fame.

## Filmografi (utvalg)
* 1922 – *[[Day Dreams (1922)|Day Dreams]]*
* 1925 – *[[Nesten gift]]*
* 1925 – *[[Hans lille stenograf]]*
* 1925 – *[[Den store parade]]*
* 1926 – *[[Familiens sorte får]]*
* 1926 – *[[Ny kjærlighet]]*
* 1927 – *[[Damernes yndling]]*
* 1927 – *[[Mr. Wu]]*
* 1928 – *[[Filmens eventyr]]*

## Referanser


## Eksterne lenker
* 
*
Reppen naturreservat

**Reppen naturreservat** ligger i Bindal kommune i Nordland. Naturreservatet ligger på nordsiden av Reppsundet i Bindalsfjorden. Området har et areal på 213 dekar. Området er vernet for å bevare kjerneforekomsten av treslaget nordlandsasal som er unikt for Bindal og på verdensbasis bare forekommer noen få steder langs Tosenfjorden, samt bevare forekomsten av edelløvskog.

## Referanser
Risværet naturreservat

**Risværet naturreservat** ligger i Lurøy kommune i Nordland. Naturreservatet ar et areal på 4&nbsp;425 dekar, hvorav 3&nbsp;225 dekar sjøareal. Området er vernet for å ivareta et verdifullt kystområde, med det naturlig tilknyttede plante- og dyreliv.

## Referanser


## Eksterne lenker
* Miljøstatus: Risværet naturreservat
Jane Helen Johansen

**Jane Helen Johansen** (født 15. desember 1977) er en norsk musiker, gitarist, sanger, komponist, tekstforfatter, kokk og matskribent fra Skien. Hun er kjent blant annet for en nær og særegen klang i stemmen, samt personlige tekster skrevet på norsk. Hun er også medlem i bandet Kaada. Hun sang sangen «For alle», skrevet av reklamebyrået Oktan med musikk av Lars Lillo-Stenberg, for en Coca-Cola-reklame i 2003.

Hun har skrevet flere kokebøker fra det veganske kjøkken.

## Diskografi
### Album
* 2001 &ndash; *[[Hun har gått]]*.

### Singel
* 2000 &ndash; «Nå deg»

## Bibliografi
* 
* 
* 

## Eksterne lenker
* Jane Helen Johansen – Offisiell MySpace
* artistinfo fra ballade.no
* albumanmeldelse fra groove.no
Risøysundet naturreservat

**Risøysundet naturreservat** er et naturreservat og ramsarområde i Andøy kommune i Nordland. Reservatet ble opprettet for å «bevare et viktig våtmarksområde med naturlig tilhørende vegetasjon og dyreliv. Det er spesielt viktig å verne om områdets botanisk verdifulle strandområder og å verne om det rike fuglelivet.»

Naturreservatet består av den nordvestlige delen av Risøysundet, samt et strandområde på Andøya. Området har et areal på 5&nbsp;043 dekar, hvorav 860 dekar landareal, 290 dekar ferskvann og 3&nbsp;890 dekar sjøareal. Våtmarksområdene i Risøysundet utgjør et av de viktigste elementene i Andøyas våtmarkssystem. En rekke våtmarksfugler er avhengig av disse områdene for få næring og hvile under trekkene vår og høst. Det er registrert over 50 ulike våtmarksfugler. Ender og vadere dominerer, og enkelte arter i størrelseorden flere tusen individer. Reservatet har spesiell betydning for kortnebbgåsa på vårtrekket og som hekkeområde for flere arter.

Området ble i 2013 utpekt til ramsarområde.

## Referanser


## Eksterne lenker
* 
* Verneforskriften hos Lovdata
* De norske ramsarområdene hos ramsar.org
* miljostatus.no
Røstlandet naturreservat

**Røstlandet naturreservat** ligger på øya Røstlandet i Røst kommune i Nordland. Naturreservatet har et areal på 920 dekar, hvorav 250 dekar landareal. Området er vernet for å bevare et viktig våtmarksområde med naturlig tilhørende vegetasjon og dyreliv, særlig på grunn av områdets betydning som trekk- og hekkelokalitet for våtmarksfugler, samt det rike og spesielle plantelivet.

## Referanser


## Eksterne lenker
* Miljøstatus: Røstlandet naturreservat
Feilkalibrert tidsmaskin

***Feilkalibert tidsmaskin*** er det norske ska-bandet Hopalong Knut sitt første studioalbum, og ble utgitt i 2005. I tillegg til de 12 originale låtene, inneholdt albumet også én live-låt og to musikkvideoer.

Låten «Suppe» ble senere utgitt som singel.

## Sporliste

# «Feilkalibrert tidsmakin»
# «Jabbsaft»
# «Lykkejegere»
# «Bokhandleren din»
# «Hallo Jænki»
# «Suppe»
# «Sol & Jubel»
# «Brupyroman»
# «Håp»
# «Artikaill»
# «Bautastein»
# «Gjør det sjøl»
# «Hallo Jænki» (live)
# «Feilkalibrert tidsmakin» (video)
# «Jabbsaft» (video)
Salvatnet naturreservat

**Salvatnet naturreservat** ligger på Nord-Herøy i Herøy kommune i Nordland. Naturreservatet har et areal på 230 dekar, hvorav 145 dekar landareal og 85 dekar ferskvann. Området er vernet for å ta vare på et produktivt våtmarksområde med stor regional verneverdi og å verne om fuglefaunaen som er tilknyttet dette, særlig på grunn av områdets store betydning som trekk- og hekkeområde for våtmarksfugler med spesifikke biotopkrav.

## Referanser


## Eksterne lenker
* Miljøstatus: Salvatnet naturreservat
Sauøya naturreservat

**Sauøya naturreservat** ligger i Ånnfjorden i Øksnes kommune i Nordland. Naturreservatet har et areal på 184 dekar, hvorav 100 dekar sjøareal. Området er vernet for å ivareta et viktig hekkeområde for sjøfugl.

## Referanser


## Eksterne lenker
* Miljøstatus: Sauøya naturreservat
Alabama (band)

**Alabama** er et amerikansk country/pop-band fra Alabama. Det ble startet i 1969 men fikk sin første platekontrakt i 1977.

De ble valgt til årets underholder av Academy of Country Music i 1981, 1982, 1983, 1984 og 1985 og tiårets artist for 1980-tallet. 15. november 2005, ble Alabama innvald som medlem av Country Music Hall of Fame. De har fått en stjerne på Hollywood Walk of Fame

## Album
* *Wild Country* (1976)
* *Deuces Wild* (1977)
* *Alabama Band No. 3* (1979)
* *My Home's in Alabama* (Mai 1980)
* *Feels So Right* (Februar 1981)
* *Mountain Music* (Februar 1982)
* *The Closer You Get...* (Mars 1983)
* *Roll On* (Januar 1984)
* *40 Hr. Week* (Januar 1985)
* *Alabama Christmas* (September 1985)
* *Greatest Hits* (Januar 1986)
* *The Touch* (September 1986)
* *Just Us* (September 1987)
* *Alabama Live* (Juni 1988)
* *Southern Star* (Februar 1989)
* *Pass It On Down* (Mai 1990)
* *Greatest Hits Vol. II* (Oktober 1991)
* *American Pride* (August 1992)
* *Cheap Seats* (Oktober 1993)
* *Greatest Hits Vol. III* (September 1994)
* *In Pictures* (August 1995)
* *Alabama Christmas Vol. II* (September 1996)
* *Dancin' on the Boulevard* (April 1997)
* *For the Record* (August 1998)
* *Twentieth Century* (Juni 1999)
* *When It All Goes South* (Januar 2001)
* *In The Mood: The Love Songs* (Februar 2003)
* *The American Farewell Tour* (Oktober 2003)
* *Livin' Lovin' Rockin' Rollin': The 25th Anniversary Collection* (January 2006)

## Referanser


## Eksterne lenker
* 
* 
* 
* Alabama Lyrics
Éamonn Ceannt

**Éamonn Ceannt** (født **Edward Thomas Kent** den 21. september 1881 i Glenamaddy i Ballymore i grevskapet Galway, død 8. mai 1916) var en irsk nasjonalist. Han spilte en sentral rolle i påskeopprøret, og ble henrettet for dette. 

## Liv og virke
### Bakgrunn
Ceannt ble født i grevskapet Galway noe nord på Irlands vestkyst, som ett av syv barn. Hans far arbeidet i Royal Irish Constabulary, og da han gikk av med pensjon i 1892 flyttet familien til Dublin. 

### Nasjonalistisk aktivist
Den unge Ceannt ble interessert i den nasjonalistiske bevegelsen. Han gikk inn i Gaelic League, skiftet til den irske formen av navnet sitt, og lærte seg å spille uilleannfløyte så godt, og opptrådte for pave Pius X ved et besøk til Roma. Av yrke var han regnskapsfører for Dublin Corporation (det vil si byadministrasjonen).  

Omkring 1913 gikk han inn i Irish Republican Brotherhood (IRB), og han ble en av grunnleggerne av Irish Volunteers. Som en av de som var medlem av begge organisasjoner ble han med i planleggingen av påskeopprøret i 1916, og som medlem av IRBs militære råd ble han en av de syv som signerte påskeproklamasjonen. Han ble kommandant for 4. bataljon av Volunteers, og ble under opprøret stasjoner ved South Dublin Union og Marrowbone Lane Distillery med i overkant av hundre mann under sin kommando. Hans nestkommanderende var Cathal Brugha og W.T. Cosgrave. Enheten ble involvert i harde kamper, men overgav seg ikke før de mottok kapitulasjonsordren fra Pádraig Pearse. Ceannts stilling var en av bare to som ikke ble tatt før overgivelsen; den andre var Eamon de Valeras stilling ved Boland's Mill. 

Ceannt ble satt i Kilmainham fengsel, og stilt for krigsrett hvor han ble dømt til døden. Han ble henrettet ved skyting den 8. mai 1916, 34 år gammel.

## Referanser


## Litteratur
* William Henry: *Supreme Sacrifice: The Story of Eamonn Ceannt*, Mercier Press, 2005
St. Stephen’s Green

**St.Stephens Green** er en park i Dublin like sør for sentrale del av bykjernen. 

Grafton Street, som er en av Dublins mest sentrale handlegater, går fra Trinity College til det nordlige hjørnet av parken. 

Parken inneholder flere store eiketrær, en større dam med gangvei i bro over og enkelte plener. 
For fotgjengere er parkens mange gangveier et idyllisk alternativ til å gå langs gatenes fortau.
Parken dekker et større kvartal av byen, er inngjerdet og er stengt om natten. 

På andre siden av gatene rundt parken ligger blant annet Royal College of Surgeons in Ireland der det har gått mange norske medisinstudenter. På Collegets fasade er det flere kulehull fra påskeopprøret under Irlands frigjøring fra britisk overherredømme.

## Eksterne lenker
*
Republic RF-84F Thunderflash

**Republic RF-84F Thunderflash** var et amerikanskbygd rekognoseringsfly basert på jagerflyet F-84F Thunderstreak. RF-84F hadde kamerautstyret i nesen, noe som gjorde det nødvendig å flytte luftinntakene til roten av vingene. Flyet fløy første gang i februar 1952, og 715 RF-84F Thunderflash ble produsert (inkludert konversjoner av F-84F jagerfly ). RF-84F ble i tillegg til det amerikanske flyvåpenet brukt av en rekke NATO-land, deriblant Norge.

## RF-84F Thunderflash i Luftforsvaret

RF-84F Thunderflash ble operativ med 717 skvadron i 1956. De første av i alt 31 fly ble levert fra 26. mai 1956, og ble brukt frem til 1969 da de ble erstattet av RF-5A.

## Ulykker

* Den 1. august 1960, kolliderte en RF-84F Thunderflash med fjellet Styggmann, i fjellområdet Skrim i Kongsberg kommune. Vrakrester av flyet kan fortsatt bli funnet på fjellet, jetmotoren inkludert. På grunn av at piloten fløy i lav høyde, hadde han ikke tid til å skyte seg ut, og omkom i kollisjonen. Piloten het Finn Erik Andersen, og etterlot seg en kone og en sønn på fem måneder.

## Referanser


## Eksterne lenker
* RF-84 ved Norsk Luftfartsmuseum, Bodø
* RF-84 ved Flyhistorisk museum, Sola
Barbu kirke

**Barbu kirke** er en langkirke i nygotisk stil fra 1880 i Arendal kommune, Agder fylke. Kirken ligger i Barbu sogn, som omfatter hele den østlige del av gamle Arendal sentrum. Den er plassert ovenfor den gamle bebyggelsen i strandstedet Barbu, og fra kirketrappa er det utsikt rett ut Galtesund. Kirken har status som «særlig verneverdig» i Riksantikvarens register over kulturminner.  

## Historikk
Midt på 1800-tallet hørte Barbu til Tromøy sogn, og folk som bodde ganske nær Arendal sentrum, men likevel utenfor bygrensen, hadde Tromøy kirke som sin sognekirke, og måtte søke dit for å få utført kirkelige tjenester som barnedåp, begravelse etc. Tromøy sogn omfattet på denne tiden foruten øya Tromøy også et større område på fastlandet langs Tromøysund, fra Neskilen i øst til Strømsbu i vest. Det ble  arbeidet iherdig for at Tromøy sogns fastland skulle få sin egen kirke. Men et kirkested som alle kunne enes om var umulig å finne. Det endte med at det ble bygd to kirker, en for den østlige delen, Stokken kirke på Saltrød, og en kirke for forstadsbebyggelsen omkring Arendal, Barbu kirke. I 1871 tok man initiativ til innsamling av penger, og da Barbu ble egen kommune i 1878 ble bygging av Barbu kirke den nye kommunens viktigste oppgave. 

Grunnsteinen til kirken ble nedlagt i 1879 av amtmann Bonnevie. Kirken ble vigslet 17. september 1880 av biskop Jørgen Moe.

Kirkens utstyr var fra først av meget enkelt, basert på hva en i lokalsamfunnet kunne skaffe til veie.

Det skal være et gjenferd på Barbu kirkegård.

## Bygningen
Barbu kirke er en nygotisk langkirke murt av teglstein. Opprinnelig var teglmuren bare pusset innvendig, men etter en stund fant man ut at teglmaterialet ikke hadde den nødvendige kvalitet, slik at også eksteriøret måtte pusses.

Kirkeklokkene er levert av firmaet Olsen Nauen Klokkestøperi i Sem utenfor  Tønsberg.

## Interiør

Alt innvendig treverk var ådret, imitert eiketre. Interiøret i Barbu kirke er meget enkelt, uten overdådighet i dekorasjonene.

Alterbildet er malt av Axel Revold i 1950, og har som motiv Jesus som de sjøfarendes frelser, et naturlig motiv i sjøfartsbyen Arendal. I koret henger et spansk maleri fra 1600-tallet med *Den tornekronede Jesus* som motiv. Bildet er trolig malt av en av Bartolomé Esteban Murillos elever.

Kirkens opprinnelige døpefont tilhører kirkesamlingen til Kuben (Arendal) i Arendal. Den er laget av en av de mange skipshåndverkerne i strandstedet Barbu, en treskjærer eller bilthugger som var kjent for sine galleonsfigurer. En senere døpefont ble laget av Arendals Møbelfabrikk.

Til 100-årsjubileet i 1980 ble kirken pusset opp, og den fikk da tilbake en del detaljer slik det var opprinnelig, blant annet ble alt treverk ådret. Det er 500 sitteplasser i kirken.

## Referanser


## Litteratur
* 
* 
* 

## Eksterne lenker
* 
* 
* 
* Norske kirkebygg
Albin Vega

**Albin Vega** er en seilbåt som ble tegnet av en av Sveriges mest kjente båtkonstruktører, Per Brohäll i 1965. De fleste Vegaene ble laget hos Albin Marin fra 1966 til 1979 da det ble produsert over 3400 Vegaer. Den største flåten er naturlig nok i Sverige, men mange norske seilere har reist over kjølen for å hente hjem en Vega.

Vegaen var en av de første glassfiberseilbåtene med en tosylindret Albin bensininnenbordsmotor på 12 hk. Senere ble den levert med Volvo Penta dieselmotor.

Båten har fire køyer, toalett, ferskvanntank, håndvask og selvlensende cockpit. Det er opplegg for elektrisk lys og lanterner. Ventilasjonen kjøler og tørrer inntaksluften ved å føre den langs bunnen av båten under vannlinjen. Varmen i hulrommet i masten benyttes som avsug.

Båttypen har flere ganger vært brukt til jordomseilinger. Den er blitt kjent som «Berserk» med kaptein Jarle Andhøy og med blant andre Alex Rosén som mannskap i flere TV-programmer om tur til Antarktis, nord for Svalbard og på kanalene gjennom Russland.

## Se også
* Albin Viggen
* Albin Ballad
* Albin Express
* Albin Stratus

## Eksterne lenker
* 
* Den Norske Vegaklubb.
* Den Danske Vegaklubb.
* Den Svenske Vegaklubb.
* Den Tyske Vegaforening.
* Den Amerikanske Vegaforening.
* Båtnytt: *[http://seilmagasinet.no/katalog/filer/25758_0.pdf Albin Vega mot Shipman 28.]*
* Sailguide.com: Albin Vega.
* Oversikt over alle Albin seilbåter 1968 – 1991.
Bundesarchiv

**Bundesarchiv** er det tyske riksarkivet med hovedkontor i Koblenz og arkivsteder i 22 andre byer.

Kontoret i Berlin holder til i det tidligere Preußische Hauptkadettenanstalt, og dette huser de sentrale arkivene til Det tyske keiserrike, Weimarrepublikken og det nasjonalsosialistiske Tyskland, samt arkivene etter Den tyske demokratiske republikk.

Bundesarchiv Koblenz.jpg|Bundesarchiv i Koblenz
Lichterfelde Finckensteinallee Kadettenanstalt.JPG|Bundesarchiv i det tidligere Preußische Hauptkadettenanstalt i Berlin

## Referanser


## Eksterne lenker
* 
*
Ingar

**Ingar** er et norsk mannsnavn av norrønt opphav og betyr *voktet av guden Ing* eller *kriger for guden Ing*.

Navnet er sammensatt av de to delene **ing** og **ar**, hvor ing er et av navnene på den norrøne guden Frøy, bror til gudinnen Frøya av vaneætten. 
**Ar** har en mer usikker etymologi, men er antageligvis utledet av det norrøne ordet **arr** (av herjar/harjar) i betydningen kriger eller vokter (jf. einherjar).

Norsk navnedag: 22. desember.

Mindre vanlige varianter av navnet er Ingard, Inggard, Ingart og Ingarth.

**Ingar** er også et svensk kvinnenavn, dannet som en variant av *Ingard*, som er en variant av *Ingegard*, som er en eldre form av *[[Ingegerd]]*.

## Utbredelse som mannsnavn
Ingar har aldri vært et meget utbredt navn, og hadde sin største populartiet rundt 1950, da omtrent 1,6 promille av alle nyfødte gutter fikk dette navnet.

|}

## Utbredelse som kvinnenavn

|}

## Personer med navnet
### Menn
* Ingar Nielsen (1886–1963) – norsk seiler og dobbelt OL-gullvinner
* Inggard Rosseland (1914–1994) – norsk maler, grafiker og billedhogger
* Ingar Skrede (1939–1996) – norsk forfatter og litteraturkritiker
* Inggard Lereim (f. 1941) – norsk lege
* Ingar Knudtsen (1944–2025) – norsk forfatter og skribent
* Ingar Pettersen (f. 1948) – norsk fotballspiller for Strømsgodset
* Ingar Sletten Kolloen (f. 1951) – norsk forfatter, redaktør og journalist
* Ingar Helge Gimle (f. 1956) – norsk skuespiller
* Ingar Bergby (f. 1964), norsk dirigent og klarinettist.
* Ingar Zach (f. 1971) – norsk musiker

### Kvinner
* Ingar Sigvardsdotter (f. 1968) – svensk skuespillerinne

## Referanser


## Eksterne lenker
* Norske navn 
* Statistisk Sentrabyrå navnestatistikk
*
Cowboy-Laila

**Laila Preikschas Nygjerdet** (født 12. februar 1943 i Bergen), også kjent som **Cowboy-Laila**, er en norsk country-artist, bosatt i Løten. 

Nygjerdet ble adoptert bort som liten og vokste opp på Ådalsbruk i Løten. Hun platedebuterte i 1980 med albumet *Gi en liten blomst*. Hun ble kjent over hele landet og har vært mye å se i norske medier fra slutten av 1970-tallet. I tillegg til musikken maler hun og lager ting av tre, og hun har også forsøkt seg som romanforfatter. I 2002 åpnet hun egen butikk, Cashville, ved huset sitt. Her selger hun egenproduserte suvenirer og trefigurer til turister og andre besøkende.

Hennes liv er skildret i biografien *Cowboy-Laila – med døra på gløtt* (1993) av Torbjørn Bakken. Hennes livshistorie er også omtalt i boken *Norge – Helt Texas*, skrevet av Lill-Ann Chepstow-Lusty. Hennes eget liv gjenspeiles i musikken hennes. Hun skriver alle tekster og melodier selv. Hun er også blant de mange som omtales i boken *[[Håvard Melnæs|En helt vanlig dag på jobben]],* og vennskapet hennes med kronprinsesse Mette-Marits far, Sven O. Høiby, ble mye omtalt i norske medier.

Nygjerdet mottok i 2002 *Bygdesnadderprisen* av Nordbygdarevyen, som har omtalt henne i de fleste oppsetningene de hadde hatt i ti år. Samme året, i desember 2002, kunngjorde Nygjerdet at hun var ferdig med livet som kjendis etter å ha vært i alle medier siden 1979. Hun ville si nei til alle henvendelser fra journalister og følte at ringen var sluttet. 

I 2004 kom en plateinnspilling og konserter med bandet Cowboy-Laila og Ungkara. Hennes siste utgivelse, *Sigøyner Cowboy* kom i 2005. Nygjerdet er sjøl av sigøynerslekt, og den siste platen hennes handler om hvordan taterne og sigøynerne har blitt tråkket på i mange år.

Hun var gift med Per Jan Nygjerdet fra Skjåk som døde i 2002, og hun har en sønn fra et tidligere forhold.

## Diskografi
* 1980 *[[Gi en liten blomst]]*
* 1988 *[[Purple Heart (album)|Purple Heart]]*
* 1990 *[[Veien hjem (Cowboy-Laila-album)|Veien hjem]]*
* 2005 *[[Sigøyner-cowboy]]*

I tillegg medvirker Cowboy-Laila også på disse utgivelsene:
* 2005 *Gluntan i 40 år!* med Gluntan
* 1995 *Gluntans Gull 3 & 4* med Gluntan
* 1989 *Sammen igjen* med Gluntan

## Referanser


## Litteratur
* 1992 *Norge – Helt Texas*, av Lill-Ann Chepstow-Lusty
* 1993 *Cowboy-Laila – med døra på gløtt*, av Torbjørn Bakken
* 2007 *En helt vanlig dag på jobben*, av Håvard Melnæs

## Eksterne lenker
* 
*  MIC om Cowboy-Laila
*  Cowboy Laila hedret av hjembygda
*  Cowboy-Laila legger opp
Mandagsklubben

***Mandagsklubben*** er et norsk humorprogram og talkshow som gikk på TVNorge fra 1996 til 2000. Programmet gjenoppstod i ny utgave på TV 2 under navnet *[[Torsdagsklubben]]*. I 2017 gjenoppstod programmet atter en gang på TVNorge med Anne Rimmen som programleder. Denne gikk i to sesonger.

Programmet er et «subjektivt satireprogram rundt ukens aktuelle hendelser». *Mandagsklubben* ble produsert på Scene West. Programmet ble lagt ned to ganger, men gjenopplivet igjen inntil det ble avsluttet på TVNorge etter vintersesongen 2000. Konseptet ble deretter kjøpt av TV 2, som lot det gjenoppstå i 2002 under tittelen *[[Torsdagsklubben]]*.

*Mandagklubben* var et av de mest omstridte norske TV-programmene på 1990-tallet.

Programmet ble tildelt folkets favoritt under Gullruten 1999.

## Historikk
Programmet hadde premiere høsten 1996 med Kari Gjæver Pedersen som programleder samt Thomas Giertsen og Bjarte Hjelmeland som faste paneldeltakere. Programmet ble imidlertid stoppet etter episode ni da Hjelmeland tilsynelatende urinerte på ukebladet *[[Se og Hør]]* (det viste det seg senere at han helte øl på ukebladet mens han sto med ryggen til kamera). Deltagerne hadde også «raljert over TVNorges dårlige økonomi» og i den forbindelse påpekt at «TVNorge-sjef Jan Steinmann var feit, og at kroppen hans slett ikke bar preg av at kanalen var i vanskelige tider», noe som ikke falt i god jord hos TVNorge.

I 1998 ble programmet satt opp på sendeskjemaet igjen, denne gang med Silje Stang som programleder og Thomas Giertsen og Nils Ole Oftebro som faste paneldeltakere. I tillegg produserte Espen Eckbo faste innslag for programmet fra 1998 til 1999. Etter programmet 2. mars 1998 havnet programmet «under lupen til Statens tobakksskaderåd». Programmets seertall steg jevnt gjennom 1998, og på grunnlag av høstsesongen 1998 ble Stang, Giertsen og Oftebro kåret til «Årets TV-fjes» og programmet til «Årets TV-program» av *[[Dagbladet]]*s lesere. Siste episode høsten 1998 hadde  seere, og sesongen våren 1999 hadde «opptil  seere» med i gjennomsnitt  seere. Våren 1999 vant programmet prisen Folkets TV-favoritt (Den gylne fjernkontroll), kåret av *Se og Hørs* lesere, under Gullruten mens Silje Stang var nominert til beste programleder.

Etter vårsesongen 1999 ble programmet atter en gang nedlagt – for så å gjenoppstå nok en gang i januar 2000 med Solveig Kloppen som programleder samt Espen Thoresen og Atle Antonsen som faste paneldeltakere og Johan Golden som utegående reporter. Denne tredje omgangen ble ikke en like stor suksess som de to foregående, og endte opp med i gjennomsnitt rundt  seere. Programmet ble nedlagt på TVNorge etter vintersesongen 2000, men konseptet ble senere kjøpt av TV 2, som startet sine sendinger i januar 2002 under tittelen *[[Torsdagsklubben]]*.

Etter mange år gjenoppstod programmet i 2017 med Anne Rimmen som programleder. Det ble nedlagt etter to sesonger. Seertallene var lave, omtrent som 2000-sesongen.

## Referanser


## Eksterne lenker
*
Saab 32 Lansen

**Saab 32 Lansen** var en samlebetegnelse for en svensk flyfamilie som bestod av tre hovedmodeller; angrepsflyet A 32A, jagerflyet J 32B, og spaningsflyet S 32C. Flyet ble utviklet av, og bygget hos, Svenska Aeroplan AB i Linköping.

## Historie
Saab 32 Lansen fløy første gang 3. november 1952. Flyfamilien bestod av tre modeller, hvor A 32A var angrepsvarianten, J 32B var en dedikert jager, og S 32C var et spaningsfly. J-modellene ble senere oppgradert som J 32D og J 32E.

Nesten 350 fly ble bygget for det svenske flyvåpenet fra 1952. De ble gradvis faset ut etter hvert som Draken og Viggen tok over rollene deres, og de Lansen siste var i bruk frem til 1978. Noen fly ble fortsatt brukt til målflyvning fram til 1997, og et fåtall fløy videre på oppdrag fra det svenske instituttet for strålevern til innsamling av partikler for påvisning av radioaktivitet i stor høyde. 

Tre Lansen, alle jagervarianter, flyr forsatt på flyshow, operert av Swedish Airforce Historical Flight. Disse er henholdsvis SE-RMD (32543), SE-RME (32606), og SE-RMF (32620).
 
## Varianter
Lansen ble bygget (og bygget om) i flere varianter, som fikk betegnelsene **A&nbsp;32A** &ndash; **J&nbsp;32B** &ndash; **J&nbsp;32D** &ndash; **J&nbsp;32E** &ndash; **J&nbsp;32U** (utviklingsmodell) &ndash; **S&nbsp;32C**.

## Spesifikasjoner (J 32B Lansen)

## Veteran- og museumsfly
Norsk Luftfartsmuseum i Bodø fikk overdratt et eksemplar av Lansen i 1999. På grunn av manglende kapasitet i utstillingslokalene er flyet lagret, og tas frem til spesielle utstillinger.

## Referanser


## Eksterne lenker
* Lansen NLM i Bødø
* En billedserie med Lansen
Arne Fjørtoft

**Arne Johansson Fjørtoft** (født 1937) er en norsk bistandsarbeider, journalist og politiker. Han har blant annet vært leder av Venstre, arbeidet som programsekretær i NRK og vært prosjektleder for flere utviklingsprosjekter i Asia. I 1979 grunnla han utviklingsorganisasjonen Worldview International Foundation.

Etter skolegang i Sauda reiste Fjørtoft ut som sjømann. Deretter utdannet han seg til typograf i farens trykkeri. Parallelt med dette var han aktiv i godtemplarungdomslaget Vardevakt og i partiet Venstre, hvor han innehadde ledende posisjoner i både ungdomslaget og lokalpartiet, blant annet som representant i kommunestyret i Sauda. Han ble leder av Venstre i 1986, men valgte å gå av i 1990 som følge av partiets skuffende resultat i forbindelse med Stortingsvalget i 1989. Etter sin politiske karriere har han vært prosjektleder for flere utviklingsprosjekter i Asia og sittet som generalsekretær i Worldview International Foundation, en organisasjon han grunnla i 1979. Han har også jobbet som programsekretær og utenriksreporter i NRK. 

Fjørtoft har mottatt flere internasjonale utmerkelser for sin innsats i den tredje verden. 1994 ble han utnevnt til ridder av den thailandske Hvite Elefants orden for sitt arbeid blant stammefolk og narkotikabekjempelse i Det gylne triangel.

Han ble gift i 1971 med programsekretær Ragnhild Sælthun Fjørtoft. De har siden 2000 bodd i Lørenskog i Akershus.

## Bibliografi
* *Spelet om Bangladesh*, Stavanger 1972 
* *Alarm 1974 : Rapport frå Afrika, Asia og Latin-Amerika*, 1974 
* *Befolkningsbomben : overbefolkning, krig og fred* (sm.m. J. O. Johansen og T. Heyerdahl), 1985 
* *Afrikas barn : Katastrofeåret 1985*, 1985 
* *Rapport frå paradis : ein idé om fred og utvikling* (selvbiografi med forord av EUs visepresident Margot Wallström og etterord av Jørn-Kr. Jørgensen) (Commentum Forlag). 2007 

## Referanser


## Eksterne lenker
* Om Arne Fjørtoft, fra *[[Norsk biografisk leksikon]]*
Hans (navn)

**Hans** er en kortform av mannsnavnet Johannes, som er en latinsk form av det greske *Ioánnes*, som igjen er avledet av det hebraiske navnet *Johanan*. Betydningen er «Gud er nådig».

## Utbredelse
*Hans* var i bruk i Norge i middelalderen, men var ikke blant de aller mest brukte navnene. Over 30 forskjellige personer med navnet er nevnt i Regesta Norvegica. *Hanns* og *Hans* var vanlige mannsnavn i Norge på 1500-tallet. Over 460 personer med navnet *Hanns* er nevnt i Norske Lensrekneskapsbøker 1548-1567.
*Hans* har vært et vanlig navn i Norge fra 1600-tallet og ut 1900-tallet.

I Sverige var Hans mest brukt fra 1920-årene og fram til 1970-årene.

I Danmark var *Hans* et svært populært navn på guttebarn født på første halvdel av 1900-tallet. 

I Tyskland var *Hans*, sammen med andre former av navnet, det vanligste mannsnavnet i senmiddelalderen. *Hans* var også et av de mest populære navnene på nyfødte i alle år fra slutten av 1800-tallet og fram til ca. 1960, men har siden falt raskt i popularitet.

*Hans* er i dag det mest brukte fornavnet på Grønland og Færøyene. Navnet er også svært vanlig i Sveits, Tyskland, Danmark, Sverige og Norge. 

|}

Hans er oftest brukt i kombinasjon med andre fornavn. De vanligste sammensetningene er:
* Hans Petter / Hans-Petter
* Hans Kristian / Hans Christian
* Hans Olav
* Hans Erik
* Hans Fredrik
* Hans Jørgen
* Hans Marius
* Hans Gunnar

## Navnedag
*Hans* har navnedag i flere land, oftest 24. juni. Den norske navnedagen er .

## Kjente personer med navnet

* Kong Hans
* Hans Engnestangen, (1908–2003) norsk skøyteløper
* Hans Nielsen Hauge
* Hans Børli
* Hans Jæger
* Hans E. Kinck
* Hans Herbjørnsrud
* Hans Rotmo
* Hans Christian Andersen
* Hans-Wilhelm Steinfeld
* Hans Petter Buraas
* Hans Chr. Alsvik
* Hans Hyldbakk
* Hans Christian Hope Heyerdahl, bedre kjent som Hasse Hope.
* Hans Normann Dahl, norsk billedkunstner

## Annen bruk av navnet
* Sankthans
* Hans Ø
* *Lathans*, et kallenavn for en lat person

## Referanser




## Eksterne lenker
*
Bollywood

**Bollywood** er et folkelig navn på den hindispråklige, Mumbai-baserte filmindustrien i India. Navnet er en sammensetning av Hollywood + Bombay (det eldre navnet på Mumbai), og er en arvtaker fra begrepet *[[Tollywood]]* som fra 1930-tallet ble brukt om den Tollygunge-baserte filmindustrien i Vest-Bengal. Bollywood brukes noen ganger feilaktig om hele den indiske filmindustrien, men er i virkeligheten bare en del av den, selv om den er den definitivt største, og en av de største filmprodusentene i verden.

Melodrama, romantikk og mange innslag av sang og dans er viktige ingredienser i en gjennomsnittlig bollywoodfilm. Språket i filmene er vanligvis hindi, selv om engelskspråklige filmer og filmer som bruker begge språk har blitt vanligere. Filmene har et publikum over hele verden, særlig i den indiske diasporaen, men også i ikke-hindispråklige områder. 

I Norge har festivalen BollywoodFest blitt arrangert hvert år siden 2001.

## Se også
* Hollywood
* Lollywood

## Referanser


## Eksterne lenker
* 
* ''Bollywood-sommer'' på NRK
* BollywoodFests hjemmeside
Amilcar

**Amilcar** var et fransk bilmerke som ble produsert mellom 1921 og 1939. Deres første modell var en liten passasjerbil svært lik Le Zèbre, designet av Jules Salomon og Edmond Moyet. Deretter kom deres andre modell, **903** CC, som var tilgjengelig i to versjoner: **CS**, som var en sportsmodell, og **C4**, som var familiemodellen. Bilen ble levert med en tretrinns girkasse.

Den mest kjente modellen var **CGS Grand Sport** fra 1924, som var utstyrt med en 1,1 liters (1074 ccm) motor og bremser på alle fire hjul. Denne ble videreutviklet til **CGSS Grand Sport Surbaissé**. Disse modellene ble bygget på lisens i Tyskland (som Pluto, i Østerrike som Grofri og i Italia som Amilcar Italiana). 

Midt på 1920-tallet engasjerte selskapet seg i motorsport, med flere biler utstyrt med en 1,1 liters (1100 ccm) motor med seks sylindre og kompressor. Selskapet produserte også en mindre modell, **M-Type**, med en 1,2 liters motor, som ble lansert i 1928. Denne ble etterfulgt av versjonene M2, M3 og M4.

Sent på 1930-tallet introduserte Amilcar to nye modeller. Den ene var *14cv*, som var utstyrt med en firesylindret motor. I 1937 fusjonerte selskapet med Hotchkiss, og den neste modellen var den forhjulsdrevne Amilcar Compound, som var relativt avansert for sin tid.

Produksjonen av Amilcar kom aldri i gang igjen etter andre verdenskrig.

## Viktige Amilcar-modeller
* 1922 Amilcar CC
* 1922 Amilcar C4
* 1923 Amilcar E
* 1924 Amilcar CGS
* 1925 Amilcar CS
* 1926 Amilcar CGSS
* 1927 Amilcar C6
* 1928 Amilcar M
* 1928 Amilcar C8
* 1930 Amilcar C8 bis
* 1930 Amilcar CS8
* 1934 Amilcar Pégase
* 1938 Amilcar Compound (B38) 
  
## Eksterne lenker
* 
* https://web.archive.org/web/20050307112916/http://vea.qc.ca/vea/marques1/amilcar.htm
* http://historic-motorsport.de/TEAM_BURO/VITA_PRIVAT/MOTORSPORT/AMILCAR/amilcar.html
* https://web.archive.org/web/20081203132426/http://histomobile.com/histomob/internet/4/somm2.htm
Anadol

**Anadol** var en tyrkisk bilmodell som ble produsert mellom 1966 og 1986 av Otosan Otomobil Sanayii i Istanbul.

Bilen ble først drevet av en 1,2 liters Ford-motor, som fikk økt sylindervolumet til 1,3 liter i 1969. Fra 1974 kunne også en 1,6 liters utgave leveres.

Bilen var designet av det britiske selskapet Reliant. Karosseriet var bygget av glassfiber, bilen hadde separat chassis og fem seter. Opprinnelig var den kun tilgjengelig i coupé-modell, men i 1974 ble en sedan og en stasjonsvogn lansert. Coupéen ble tatt ut av produksjon i 1978.

## Eksterne lenker
* http://www.stc-16.org/  (på tyrkisk/ på engelsk)
* https://web.archive.org/web/20060827224806/http://www.kobiline.com/web/anadol/ (på tyrkisk)
* https://web.archive.org/web/20061116171326/http://www.anadolstc16.com/ (på tyrkisk)
* https://web.archive.org/web/20061010021945/http://auta5p.car.cz/katalog/anadol/anadol.htm  (på tsjekkisk)
Jacob Anker-Paulsen

**Jacob Anker-Paulsen** (født 24. juni 1890 i Larvik, død 6. september 1959) var en norsk-dansk forfatter. Han flytta til Danmark i 1913, og ga ut alle sine bøker på danske forlag. Anker-Paulsen vakte oppsikt i samtida med sine erotiske dikt, og diktsamlinga *I badedrakt* oppnådde å bli konfiskert av myndighetene.

I romanen *Jan Storm fra Solvik* bruker han sitt eget oppvekstmiljø i Larvik som utgangspunkt.

## Bibliografi
### Dikt
*  – *Faunedans*
*  – *Europa brænder*
*  – *Bade-amour. Erotiske billeder fra Kullen*
*  – *Horn og Hov*
*  – *Elskhugs-leik. Vanvitsvers og andre*
*  – *I badedragt og andre nye erotiske digte fra et mondænt badested*
*  – *Sangbok for Smådjevle. Erotiske og andre Digte*
*  – *Peters Sejlads og andre Digte for Børn*
*  – *Fest og fiasko*
*  – *Og kilderne springer*
*  – *Klemtende hjærte. Udvalgte digte fra ti aar og nye*
*  – *Felespil*
*  – *Sangen om kjerligheten og andre ungdomsvers*
*  – *Bær paa straa*

### Romaner og fortellinger
*  – *Troldblod*
*  – *Per og Tekla*
*  – *På Vingerne*
*  – *Dæmon-Bjørn. En Hængekøiroman*
*  – *Syg Tid. En psykopatologisk romanrevy*
*  – *Jan Storm fra Solvik*
*  – *Jeg holder et speil op*

## Eksterne lenker
* Litteratur om Jacob Anker-Paulsen